
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 25.09.2026, ora 08.00 – 26.09.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 26.09.2026, ora 07.00
RÂURI
Debitele au fost, în general, staționare, exceptând cursul superior al Prutului, unde au fost în creștere ca urmare a propagării.

Debitele se situează, în general, sub mediile multianuale lunare, la valori cuprinse între 30–90% din acestea, mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Arieș, Bârzava, Moravița, Caraș, Nera, Cerna, Suceava, Rm. Sărat, Bârlad, cursurile superioare ale Moldovei, Bistriței, Putnei, cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, relativ staționare.

Sunt posibile creșteri de niveluri și debite și pe unele râuri mici din zonele de deal și de munte, mai ales pe cele din sud-vestul țării, ca urmare a precipitațiilor, slabe cantitativ, prognozate.

Nivelurile pe râuri la stațiile hidrometrice se situează sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 25 – 26.09.2026 a fost în scădere, având valoarea de 1550 m3/s, sub media multianuală a lunii septembrie (3800 m3/s) și august (3900 m3/s).

În aval de Porțile de Fier, debitele au fost ȋn scӑdere pe sectorul Gruia – Calafat, relativ staționare pe sectorul Bechet – Vadu Oii și în ușoară creștere pe sectorul Brӑila – Tulcea.
Debitul la intrarea în țară (secțiunea Baziaș) va fi în scădere (1500 m3/s).

În aval de Porțile de Fier debitele vor fi în ușoară scădere pe sectorul Gruia – Bechet, relativ staționare la Corabia și la Oltenița și în ușoară creștere pe sectoarele Tr. Măgurele – Giurgiu și Călărași - Tulcea.
2. Situația meteorologică în intervalul 25.09.2026, ora 09.00 – 26.09.2026, ora 06.00
ÎN ŢARĂ:
Valorile termice diurne au fost în creștere față de ziua precedentă în mare parte din țară și s-au situat în jurul normelor perioadei, exceptând zone din vest și sud-vest unde a fost mai rece decât în mod obișnuit pentru această perioadă, izolat cu abatere negativă față de norme de 5...6 grade. Cerul a avut înnorări în majoritatea zonelor țării și pe arii restrânse a plouat slab, ziua în Maramureș, Transilvania, Banat, Oltenia, Dobrogea și la munte, iar noaptea îndeosebi în sud-vest și sud. La altitudini de peste 2000 m, din Carpații Meridionali este strat de zăpadă, iar la ora 21 măsura, în platformele stațiilor meteo, până la 13 cm în Munții Făgăraș (Bâlea Lac) și 7 cm în Munții Bucegi (Vârfu Omu). Vântul a suflat slab și moderat. Temperaturile maxime s-au încadrat între 14 grade la Joseni și 25 de grade la Fetești și Călărași. La ora 6.00, valorile termice erau cuprinse între 5 grade la Târgu Lăpuș, Ocna Șugatag și Dej și 20 de grade la Constanța și Constanța-dig. S-a semnalat izolat ceață la sfârsitul intervalului în depresiunile din nordul țării.

Observație: de ieri dimineață de la ora 6.00 a fost în vigoare 1 mesaj de atenționare cod galben privind fenomene meteorologice periculoase imediate, pentru ceață cu vizibilitate redusă, emis de SRPV Cluj.
LA BUCUREŞTI

Vremea s-a menținut normală termic pentru această dată. Cerul a fost variabil, cu înnorări dimineața și noaptea.

Vântul a suflat slab până la moderat. Temperatura maximă a fost de 22 de grade la Afumați și 23 de grade la Filaret și Băneasa, iar la ora 06.00 se înregistrau 9 grade la stația meteo Băneasa și 12 grade la Afumați și Filaret.
3. Prognoza meteorologică în intervalul 26.09.2026, ora 09.00 – 27.09.2026, ora 09.00
ÎN ŢARĂ

Vremea va fi normală termic în cea mai mare parte a țării. Pe parcursul zilei cerul va avea înnorări temporare și va ploua, local în zonele montane și în Dobrogea și pe spații mici în sudul Moldovei și în estul Munteniei. Izolat vor fi posibile cantități de apă de peste 10...15 l/mp, cu o probabilitate mai mare în sud-est. Noaptea cerul se va degaja treptat în majoritatea zonelor, doar în extremitatea sud-estică vor mai fi înnorări și cu totul izolat ploi slabe (sub 1 l/mp). Vântul va sufla slab și moderat, cu unele intensificări pe litoral (viteze de 40...45 km/h). Temperaturile maxime se vor încadra între 17 și 24 de grade, cu cele mai mari valori în sudul Banatului și al Olteniei, iar cele minime vor fi cuprinse între 2 grade în depresiunile Carpaților Orientali și 15 grade pe litoral. Dimineața și noaptea, pe alocuri va fi ceață.
LA BUCUREŞTI
Vremea va fi normală termic. Cerul va avea înnorări temporare pe parcursul zilei, iar noaptea va fi mai mult senin. Vântul va sufla slab și moderat. Temperatura maximă va fi de 22...23 de grade, iar cea minimă de 8...11 grade.
II. CALITATEA APEI


1.1. Pe fluviul Dunărea
Nu au fost evenimente deosebite. 
1.2. Pe râurile interioare
A.B.A. Siret revine cu informații suplimentare, referitoare la podul de fier, prăbușit în dimineața zilei de 23.09.2026, in albia râului Trotuș, de pe DN 12A, km 71+592 aval de confluența cu râul Ciobănuș, localitatea Ciobănuș, din comuna Asău, jud Bacău, datorita traversării de un ansamblu rutier agabaritic, un camion supraîncărcat cu o macara de mare tonaj, incidentul nefiind soldat cu victime. Traficul pe drumul național dintre Bacău și Miercurea Ciuc este complet blocat, conducătorii auto fiind reorientați către rute ocolitoare.
La data de 23.09.2026, Comitetul Județean pentru Situații de Urgență, CJSU Bacău, s-a întrunit într-o ședința extraordinara in cadrul căreia a stabilit planul de masuri si acțiuni. La această ședință au participat reprezentanți ai ABA Siret/SGA Bacău.

Din punct de vedere al gospodăririi apelor, a fost solicitata ca măsura cu termen de realizare imediat/în regim de urgență eliberarea albiei pentru asigurarea secțiunii de scurgere prin îndepărtarea ansamblului rutier, a utilajului transportat si a suprastructurii prăbușite a podului.

Celelalte măsuri din planul de acțiune vizează amenajarea unor drumuri alternative auto și pietonale pentru asigurarea continuității pe DN 12A si amenajarea în regim de urgență a unui pod provizoriu peste râul Trotuș.            

În cursul zilei de, 24.09.2026, a fost finalizata extragerea de pe podul prăbușit a utilajului transportat și a ansamblului rutier ( cap tractor și remorcă).

Se precizează că: Debitele în bazinul râului Trotuș se afla se situează, în general, la cca 30% din media lunara multianuală.

În amonte de secțiunea podului prăbușit la data de 24.09.2026 ora 06:00 se înregistrau următoarele debite:

                 - sh Ghimeș Făget/râul TROTUS:  1.32 mc/s.

                 - sh Sultarâul SULTA:                 0.25 mc/s.

                 - sh Ciobănuș/râul CIOBĂNUȘ:      0.45 mc/s.

Secțiunea albiei este parțial afectată spre malul stâng de tablierul podului prăbușit. În condițiile hidrologice actuale, scurgerea debitului de apă a râului Trotuș se face în albia minoră, fără acumulare de apă, dar prezența în albie a suprastructurii podului prăbușit poate afecta secțiunea de scurgere a râului Trotuș în cazul unor debite crescute/viituri.

Personalul din cadrul Stației Hidrologice Onești și al Formației Priza Trotuș Onești,SGA Bacău, monitorizează evoluția hidrologică a râului Trotuș în zona incidentului.

A.B.A. Mureş revine cu informații suplimentare, despre evenimentul de la Salina Praid:

- Determinarea conductivității in situ, orară 24/24, se monitorizeaza prin senzori calitativi în 5 secțiuni: Praid / r. Corund, Sarateni / r. T-va Mica, Mihalt / r. T-va Mare, Radna și Naldac / r. Mureș.

- Conform adresei ABA Mureș nr. 1935/29.01.2026, începand cu data de 01.02.2026, monitorizarea calitativă prin analize de laborator continuă astfel: cu o frecvență de 1/ săptămână în 4 secțiuni: r. Corund (amonte confluență cu r. T-va Mică), r. T-va Mică (aval loc. Praid), r. T-va Mică (priza de apă Fântânele), r. T-va Mică (priza de apă Târnăveni), iar pentru celelalte secțiuni determinările se for face conform manualului de operare.
A.B.A. Buzău-Ialomiţa informează că: S.G.A. Prahova monitorizează permanent calitatea apei amonte și aval de zona afectată de Salina Slănic, pe 
cursurile de apă Slănic, Vărbilău și Teleajen.
1.3. Pe Marea Neagră 
Nu au fost evenimente deosebite. 
III. CALITATEA MEDIULUI
1. În domeniul aerului
ANMAP, Agenția Națională pentru Mediu și Arii Protejate, informează că din rezultatele analizelor efectuate la data de 24.09.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la stația de monitoring a calității aerului, din teritoriu, cu următorul indicativ:

TL-3 (Isaccea-Județul Tulcea – 76,03 µg/m³)
Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.
2. În domeniul solului și vegetației 
Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.
3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.
Nuclearelectrica informează la data de 24.08.2026, că, în funcţie de evoluţia prognozelor pentru perioada următoare, vor fi luate deciziile operaţionale privind reconectarea la Sistemul Energetic Naţional a celor două reactoare de la CNE Cernavodă, iar acestea vor fi comunicate transparent şi responsabil. 

În prezent, ambele reactoare ale centralei CNE Cernavodă sunt în stare sigură oprită, cu menţinerea acestora în parametri de siguranţă, fără niciun risc operaţional sau de securitate nucleară asociat”.    

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Alimentări cu apă
Pe râurile interioare:

A.B.A. Argeș-Vedea informează că:  
A.B.A. Argeș-Vedea informează la data de, 25.09.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.
A.B.A. Argeș-Vedea informează că, având în vedere că aportul de bazin natural al cursurilor de râu aval baraj Vidraru este insuficient pentru asigurarea volumelor de apă necesare AQUATERM AG 98 SA și APĂ CANAL 2000 SA, pentru alimentarea cu apă a populației din municipiile Curtea de Argeș și Pitești, începând cu data de 12.08.2026 ora 14.00, la barajul Vidraru este deschisă 8 % vana plană aferentă GF1, debitul deversat fiind de 6,0 mc/s. 
ABA SOMEȘ TISA

   La nivelul județului Maramureș se menține și în această perioadă (11.09 – 17.09.2026) fenomenul de secetă, cu localități afectate, cu dificultăți în asigurarea necesarului de apă către populație: Ulmeni cu satele aferente, Șomcuta Mare (localitățile Buciumi, Vălenii Șomcutei), Coroieni cu localitățile aparținătoare, Călinești (localitățile Cornești, Văleni și Călinești), Oncești (cătun Valea Stejarului), Vadu Izei (localitatea Valea Stejarului), Cernești (localitatea Brebeni), municipiul Sighetu Marmației cu localitatea Șugău, Comuna Coaș (localitatea Întrerâuri), alimentarea acestor localități fiind din sursă de apă subterană sau mixtă, conform Rapoartelor Operative ale CLSU Șomcuta Mare, Coroieni, Vadu Izei, Oncești, Cernești, Călinești, Coaș; în UAT Călinești, localitatea Călinești și Văleni, precum și în UAT Tăuții Măgheruș, localitățile Nistru și Băița, cu alimentare din apă de suprafață se restricționează în continuare programul de funcționare și consumul de apă ca urmare a înștiințărilor primite de la Primăria Călinești respectiv Primăria Tăuții Măgheruș și SC Vital.
La nivelul județului Sălaj se menține aplicarea Planului de restricții a apei în perioadele deficitare pentru Compania de Apă Someș SA – Sucursala Zalău, respectiv pentru SC Ferma de Alune SRL, ca urmare a scăderii volumului de apă în acumularea Vârșolț.

La nivelul județului Satu Mare din cauza faptului ca la Stația Hidrometrică Negrești Oaș (râul Tur) și la Stația Hidrometrică Domănești (râul Crasna) se înregistrează în continuare debite mai mici decât debitul minim necesar se respectă cerințele din notificările anterioare trimise către Apaserv Satu – Mare, comunele Moftin și Cămin și către amenajările piscicole din Moftin și Negrești – Oaș, în vederea reducerii temporare a consumului de apă și creșterea gradului de atenție la modul de exploatare a stațiilor de epurare cu evacuare directă în emisari.
A.B.A. Buzău-Ialomița revine cu informatii suplimentare, in data de, 26.09.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

Pe Fluviul Dunărea:
A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galați.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

Folosințele care se alimentează cu apă din Dunăre - sectorul 4:  Braila - Galati sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).
- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restrictii pentru perioada de vara pe sectorul 6.1. Chiciu - Vadu Oii (PH Fetesti).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Braila - Amenajare Insula Mare a Brailei - SPR Salcia, SPR Titcov, SPR Maicanu, SPR Gemenele, SPR Filipoiu.

· ABA Dobrogea-Litoral informează că, din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· La data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții, dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· De la data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· la data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  
· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
la data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  
· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· la data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;
· În acest sens, este aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavodă a fost oprită controlat și deconectată de la Sistemul Energetic Național în dimineata zilei de 28 iulie 2026, ca urmare a nivelului foarte scăzut, fără precedent, al Dunării, cauzat de seceta severă, în baza procedurilor centralei aplicabile în situații de secetă severă, iar Unitatea 2 din 13.08.2026. Conform prevederilor din Anexa 16 - Planul de restricții, transmis de CNE Cernavoda către ABADL în luna martie 2026, ambele unități sunt oprite la un nivel în Dunăre, în secțiunea Cernavodă ≤1.85 mMB respectiv-277 cm reper mira Cernavodă.

